ఎం. రఘుమారెడ్డి

మల్‌రెడ్డి రఘుమారెడ్డి, తెలంగాణ రాష్ట్రానికి చెందిన రాజకీయ నాయకుడు, మాజీ పార్లమెంట్ సభ్యుడు. తెలుగుదేశం పార్టీ తరపున 1984 నుండి 1989 వరకు నల్గొండ లోకసభ నియోజకవర్గం నుండి పార్లమెంట్ సభ్యుడిగా ప్రాతినిధ్యం వహించాడు.

జననం, విద్య 
రఘుమారెడ్డి 1946, జూన్ 27న తెలంగాణ రాష్ట్రం, నల్గొండ జిల్లా, చింతపల్లి మండలం, మల్లారెడ్డిపల్లి గ్రామంలోని రైతు కుటుంబంలో జన్మించాడు. తండ్రిపేరు నర్సింహారెడ్డి. అగ్రికల్చర్ విభాగంలో డిగ్రీ పూర్తిచేశాడు.

వ్యక్తిగత జీవితం 
రఘుమారెడ్డికి 1964, మే 24న మణితో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

ఉద్యోగ వివరాలు 
ఆంధ్ర ప్రదేశ్ ప్రభుత్వంలో వ్యవసాయ అధికారిగా పనిచేశాడు. వ్యవసాయ అధికారుల సంఘం ఉపాధ్యక్షుడిగా కూడా ఎన్నికయ్యాడు.

రాజకీయ జీవితం 
తెలుగుదేశం పార్టీ ఆవిర్భావంతో రాజకీయాల్లోకి వచ్చిన రఘుమారెడ్డి, 1984లో జరిగిన 8వ లోకసభ ఎన్నికల్లో టిడిపి పార్టీ తరపున నల్గొండ లోకసభ నియోజకవర్గం నుండి పోటిచేసి గెలుపొందాడు.

మూలాలు 

1964 జననాలు
నల్గొండ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
నల్గొండ జిల్లా వ్యక్తులు
ప్రభుత్వ ఉద్యోగులు
ప్రభుత్వ ఉద్యోగానికి రాజీనామా చేసినవారు
నల్గొండ జిల్లా రాజకీయ నాయకులు
8వ లోక్‌సభ సభ్యులు
తెలుగుదేశం పార్టీ రాజకీయ నాయకులు